Na osnovu člana 9. i 17. stav 1. tačka b) Ustava Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 8/98, 10/00 i 5/03) i člana 106. i 108. Poslovnika Skupštine Bosansko-podrinjskog kantona Goražde („Službene novine Bosansko-podrinjskog kantona Goražde“, broj: 10/08), Skupština Bosansko-podrinjskog kantona Goražde, na 20. redovnoj sjednici, održanoj 3. aprila 2013. godine, **d o n o s i:**

# **O D L U K U**

**o utvrđivanju prava na zdravstveno osiguranje lica koja nisu osigurana po drugom osnovu u Bosansko-podrinjskom kantonu Goražde za 2013. godinu**

**Član 1.**

Ovom Odlukom utvrđuje se pravo na zdravstveno osiguranje u Bosansko-podrinjskom kantonu Goražde na način da se pojam osiguranog lica iz obaveznog zdravstvenog osiguranja utvrđenog odredbama člana 19. Zakona o zdravstvenom osiguranju Federacije Bosne i Hercegovine („Službene novine Federacije Bosne i Hercegovine“, broj: 30/97, 7/02, 70/08 i 48/11), proširi na lica koja imaju prebivalište na području Bosansko-podrinjskog kantona Goražde koja nisu zdravstveni osiguranici ili to pravo ne mogu ostvariti po drugom osnovu.

**Član 2.**

Visina naknade za obavezno zdravstveno osiguranje po jednom osiguraniku utvrdit će se posebnim ugovorom sa Zavodom zdravstvenog osiguranja Bosansko-podrinjskog kantona Goražde.

**Član 3.**

Sredstva za provedbu ove Odluke obezbjedit će se iz Budžeta Vlade Bosansko-podrinjskog kantona Goražde.

**Član 4.**

(1) Obim i način ostvarivanja prava na zdravstveno osiguranje Vlada Bosansko-podrinjskog kantona Goražde će na prijedlog Ministarstva za socijalnu politiku, zdravstvo, raseljena lica i izbjeglice regulisati posebnim uputstvom kojim će se utvrditi kriteriji i postupak prijavljivanja kod Zavoda zdravstvenog osiguranja.

(2) Prilikom utvrđivanja prava, kao prethodno pitanje, potrebno je utvrditi da nisu ispunjeni uslovi za ostvarivanje prava na zdravstveno osiguranje po jednom od zakonima i drugim propisima utvrđenih osnova, a koji su na snazi u trenutku donošenja ove Odluke.

**Član 5.**

(1) Za realizaciju ove Odluke zadužuje se Vlada Bosansko-podrinjskog kantona Goražde, Ministarstvo za socijalnu politiku, zdravstvo, raseljena lica i izbjeglice i Zavod zdravstvenog osiguranja u skladu sa nadležnostima propisanim zakonima i ovom Odlukom.

(2) Vlada je obavezna donijeti uputstvo iz člana 4. ove Odluke u roku od 30 dana.

**Član 6.**

Prava utvrđena ovom Odlukom koristit će se u periodu od 31.12.2013. godine ili kraće ukoliko započne primjena Odluke o utvrđivanju osnovnog paketa zdravstvenih prava u FBiH („Službene novine Federacije Bosne i Hercegovine“, broj: 21/09), u skladu sa raspoloživim finansijskim sredstvima.

**Član 7.**

Ova Odluka stupa na snagu narednog dana od dana objavljivanja u „Službenim novinama Bosansko-podrinjskog kantona Goražde“.

Broj: 01-37-257/13 **PREDSJEDAVAJUĆI SKUPŠTINE**

3. aprila 2013. godine

G o r a ž d e Suad Došlo